b'\n_START_ARTICLE_\nPulitzerjeva nagrada\n_START_PARAGRAPH_\nPulitzerjeva nagrada [p\xc3\xbalicerjeva nagr\xc3\xa1da] je ameri\xc5\xa1ka nagrada, ki \xc5\xa1teje kot najvi\xc5\xa1je narodno priznanje za novinarski tisk, literarne dose\xc5\xbeke ali skladateljstvo. V New Yorku jo podeljuje Univerza Columbia._NEWLINE_Nagrade podeljujejo vsakoletno v enaindvajsetih kategorijah. V dvajsetih dobi vsak nagrajenec priznanje in denarno nagrado v vrednosti 10.000 USD. Zmagovalec v kategoriji javne slu\xc5\xbebe v novinarstvu dobi zlato medaljo, ki gre vedno \xc4\x8dasopisu, \xc4\x8detudi je v navedku lahko omenjen posameznik._NEWLINE_Nagrado je ustanovil Joseph Pulitzer, mad\xc5\xbearsko-ameri\xc5\xa1ki novinar in \xc4\x8dasopisni zalo\xc5\xbenik, ki je s svojo smrtjo Univerzi Columbia zapustil veliko vsoto denarja. Del zapu\xc5\xa1\xc4\x8dine je bil porabljen za ustanovitev Podiplomska \xc5\xa1ola novinarstva na Univerzi Columbia leta 1912. Prve Pulitzerjeve nagrade so bile podeljene 4. junija 1917, zdaj pa jih podeljujejo vsako leto aprila. Prejemnike izbere neodvisni odbor._NEWLINE_Nagrade podeljujejo v kategorijah v zvezi z novinarstvom, umetnostjo in literaturo. Skozi \xc4\x8das je bila marsikatera kategorija opu\xc5\xa1\xc4\x8dena ali preimenovana. Za nagrado se lahko potegujejo le objavljena poro\xc4\x8dila in fotografije ameri\xc5\xa1kih \xc4\x8dasopisov in dnevnih novinarskih organizacij. Od leta 2007 se\xc2\xa0\xc2\xbbv vseh novinarskih kategorijah, razen fotografskih, kjer bodo \xc5\xa1e naprej lahko kandidirale le mirujo\xc4\x8de slike, dovoljuje izbor spletnih elementov.\xc2\xab_NEWLINE_Odbor Pulitzerjeve nagrade razlikuje med\xc2\xa0\xc2\xbbkandidati\xc2\xab\xc2\xa0(angle\xc5\xa1ko entrants) in\xc2\xa0\xc2\xbbnominiranimi finalisti\xc2\xab\xc2\xa0(nominated finalists). Kandidati so preprosto tisti, katerih zalo\xc5\xbenik je njihovo delo predlagal v obravnavo v skladu z\xc2\xa0\xc2\xbbNa\xc4\x8drtom nagrade\xc2\xab\xc2\xa0(Plan of Award Odbora. Tako ne gre za pomembnej\xc5\xa1e odlikovanje.\xc2\xa0\xc2\xbbNominirani finalisti\xc2\xab\xc2\xa0so tisti, ki jih izberejo \xc5\xbeirije in ki so (od leta 1980 dalje) v vsaki kategoriji vsakoletno razgla\xc5\xa1eni poleg zmagovalca.'